**גמר ליגת האלופות 2011** התקיים באצטדיון ומבלי, אצטדיון הבית של נבחרת אנגליה, ב-28 במאי 2011, ובו נקבע שהזוכה בטורניר ליגת האלופות לעונת 2010/2011 היא ברצלונה הספרדית, שניצחה במשחק את מנצ'סטר יונייטד מאנגליה בתוצאה 3–1. משחק הגמר היה סיומה של העונה ה-56 של הטורניר, וה-19 במתכונתו הנוכחית.

אצטדיון ומבלי אירח את משחק הגמר, לראשונה מאז נפתח מחדש בשנת 2007. אצטדיון ומבלי הישן אירח בעבר 5 משחקי גמר, האחרון שבהם בשנת 1992, בו ניצחה ברצלונה את סמפדוריה מאיטליה.

אלופת ספרד הובילה במשחק 0–1 על אלופת אנגליה משערו של פדרו, אך שער שוויון של וויין רוני כעבור מספר דקות קבע את תוצאת המחצית, 1-1.
במחצית השנייה, שער של כוכב ברצלונה, ליונל מסי, ושער של דויד וייה, חלוץ נבחרת ספרד, קבעו את תוצאת המשחק, 3-1 לברצלונה.

היה זה משחק גמר ליגת האלופות השביעי בהיסטוריה שבו שיחקה ברצלונה, והזכייה הרביעית שלה בתואר, כשגם את הזכייה השלישית חגגה הקבוצה בניצחון בגמר מול מנצ'סטר יונייטד, בעונת 2008/2009. מנצ'סטר יונייטד הגיעה למשחק הגמר החמישי בתולדותיה, אך נותרה עם שלוש זכיות בלבד. שני משחקי הגמר היחידים במפעל אותם הפסידה הקבוצה, היו מול ברצלונה.

הדרך אל הגמר
------------

### ברצלונה

בהגרלת הבתים שובצה ברצלונה בבית ד', יחד עם רובין קאזאן, פנאתינאיקוס ופ.צ. קופנהגן. בפתיחת שלב הבתים הביסה ברצלונה 1–5 את פנאתינייקוס בבית. ברצלונה ניצחה בכל משחקי הבית שלה בשלב הבתים, ובדרך לראשות הבית היא לא רשמה אף הפסד (4 ניצחונות ו-2 תוצאות תיקו, מול רובין קאזאן וקופנהגן, במשחקי החוץ). מלך שערי הקבוצה בשלב הבתים היה ליונל מסי, שכבש 5 שערים.

| שלב הבתים - ברצלונה |
| --- |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| ספרדספרד **ברצלונה** | 6 | 4 | 2 | 0 | 14 | 3 | 11+ | **14** |
| דנמרקדנמרק **פ.צ. קופנהגן** | 6 | 3 | 1 | 2 | 7 | 5 | 2 | **10** |
| רוסיהרוסיה**רובין קאזאן** | 6 | 1 | 3 | 2 | 2 | 4 | 2- | **6** |
| יווןיוון**פנאתינאיקוס** | 6 | 0 | 2 | 4 | 2 | 13 | 11- | **2** |

ברצלונה הוגרלה לשחק בשמינית הגמר נגד ארסנל מאנגליה. במפגש הראשון בין השתיים, על אף שהובילה ברוב שלבי המשחק, הפסידה ברצלונה 1–2 בחוץ. במפגש השני אותו אירחה ברצלונה, היא גברה 1–3 על ארסנל ומחקה את ההפסד במשחק הראשון כדי להעפיל לשלב הבא.
ברבע הגמר ברצלונה פגשה את שחטאר דונצק מאוקראינה, ולא התקשתה להביס את יריבתה 1–5 במשחק הראשון במגרשה הביתי, הקאמפ נואו. בגומלין השלימה ברצלונה ניצחון כפול, 1-0, בדרך לחצי הגמר.
הגרלת חצי הגמר סיפקה מפגש מסקרן במיוחד, דרבי כל-ספרדי בין ברצלונה לבין ריאל מדריד, המכונה "קלאסיקו". בשבועיים שקדמו למשחק הראשון בחצי הגמר נפגשו הקבוצות פעמיים נוספות בהן ברצלונה לא השכילה לנצח (1-1 בליגה, ניצחון 0–1 לריאל מדריד בהארכה בגמר הגביע הספרדי), אך במפגש הראשון בחצי הגמר היא ניצחה 0–2 במגרשה של ריאל, הסנטיאגו ברנבאו, מצמד שערים של מסי. שוויון 1-1 בגומלין שלח את ברצלונה לגמר ליגת האלופות השביעי בתולדותיה.

### מנצ'סטר יונייטד

בהגרלת הבתים שובצה יונייטד בבית ג', יחד עם ולנסיה, גלאזגו ריינג'רס ובורסאספור. היא לא רשמה אף הפסד (4 ניצחונות ו-2 תוצאות תיקו, מול ולנסיה וריינג'רס). היא סיימה את שלב הבתים במקום הראשון בבית, עם שער חובה אחד בלבד בששת המשחקים. בכיבוש שבעת שעריה בשלב זה התחלקו שבעה שחקנים שונים עם שער אחד כ"א.

| שלב הבתים - מנצ'סטר יונייטד |
| --- |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| אנגליהאנגליה **מנצ'סטר יונייטד** | 6 | 4 | 2 | 0 | 7 | 1 | 6+ | **14** |
| ספרדספרד **ולנסיה** | 6 | 3 | 2 | 1 | 15 | 4 | 11+ | **11** |
| סקוטלנדסקוטלנד**גלאזגו ריינג'רס** | 6 | 1 | 3 | 2 | 3 | 6 | 3- | **6** |
| טורקיהטורקיה**בורסאספור** | 6 | 0 | 1 | 5 | 2 | 16 | 14- | **1** |

מנצס'טר יונייטד הוגרלה לשחק בשמינית הגמר נגד מרסיי מצרפת. לאחר שוויון 0-0 במשחק החוץ, ניצחה יונייטד 1–2 באולד טראפורד מצמד שערים של חאבייר הרננדס, והעפילה לשלב הבא.
ברבע הגמר יונייטד פגשה את צ'לסי למפגש כל-אנגלי מול היריבה אותה ניצחה בגמר ליגת האלופות 2008, זכייתה האחרונה בתואר. יונייטד השלימה ניצחון כפול, 1-0 ו-1–2 בגומלין הביתי, בדרך לחצי הגמר. גם בשלב הזה, בו הוגרלה לשחק מול שאלקה 04 מגרמניה, השכילה יונייטד להשיג ניצחון כפול, 2-0 בחוץ ו-1–4 בגומלין הביתי, ולהעפיל לגמר החמישי בתולדותיה.

סיכום המשחק
-----------

|  |  |  |  |  |
| --- | --- | --- | --- | --- |
| 28 במאי 2011 | **ספרדספרד ברצלונה** | **3–1** | **מנצ'סטר יונייטד אנגליהאנגליה** | אצטדיון ומבלי, לונדון, אנגליה**צופים:** 87,695**שיפוט:** הונגריההונגריה ויקטור קסאי |
| פדרו רודריגס הובקע שער בדקה ה- 27' 27'  ליונל מסי הובקע שער בדקה ה- 54' 54'  דויד וייה הובקע שער בדקה ה- 69' 69' | (סיקור) | וויין רוני הובקע שער בדקה ה- 34' 34' |

### מחצית ראשונה

לאחר ששלטה בפתיחת המשחק, ברצלונה עלתה ראשונה על לוח התוצאות בדקה ה-27, כשצ'אבי הרננדס מצא בכדור מדויק את פדרו רודריגס, שבעט מתוך הרחבה אל הרשת של אדווין ואן דר סאר.

בדקה ה-34, ובניגוד למהלך המשחק, מנצ'סטר יונייטד השיגה את השוויון, כשוויין רוני הכניע בכדור חזק ומסובב בנגיעה את שוער ברצלונה ויקטור ואלדס, לאחר מסירה כפולה עם ראיין גיגס בתוך הרחבה. צפייה בהילוכים החוזרים מלמדים על ספק נבדל של גיגס במהלך.

### מחצית שנייה

המחצית השנייה ברצלונה המשיכה את שליטתה במשחק, ובדקה ה-54 ליונל מסי קיבל כדור מאנדרס אינייסטה, ובעט כדור נמוך וחזק מחוץ לרחבה ברגל שמאל כדי לקבוע 1–2.

בדקה ה-69, פרץ מסי מאגף ימין לתוך הרחבה תוך שהוא משאיר מאחור מספר שחקני יריב. הוא תוקל אך הכדור הגיע לסרחיו בוסקטס, שמסר לדויד וייה שחיכה מחוץ לרחבה, וכבש בבעיטה מסובבת מהמקום לחיבורי השער את השער שחתם את התוצאה, 3-1 לברצלונה בסיום 90 הדקות.

לקראת טקס הענקת הגביע, ועל אף ומי ששימש כקפטן ברצלונה במשחק הוא צ'אבי, סרט הקפטן עבר לאריק אבידל. מגן הקבוצה עבר באותה עונה, מספר חודשים לפני כן, ניתוח להסרת גידול מהכבד, וכמחווה מרגשת הוענק לו סרט הקפטן במעמד ההנפה והזכות להניף ראשון את הגביע.

### הרכבי הקבוצות

|  |  |
| --- | --- |
| 





**ברצלונה**
 | 





**מנצ'סטר יונייטד**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **ברצלונה:** |
|  |  |
| שוער | **1** | ספרדספרד ויקטור ואלדס כרטיס צהוב בדקה ה-85 85' |
| מגן ימני | **2** | ברזילברזיל דני אלבס כרטיס צהוב בדקה ה-60 60' הוחלף בדקה ה-88 88' |
| בלם | **14** | ארגנטינהארגנטינה חאבייר מסצ'ראנו |
| בלם | **3** | ספרדספרד ג'רארד פיקה |
| מגן שמאלי | **22** | צרפתצרפת אריק אבידל |
| קשר אחורי | **16** | ספרדספרד סרחיו בוסקטס |
| קשר מרכזי | **6** | ספרדספרד צ'אבי הרננדס (קפטן) |
| קשר מרכזי | **8** | ספרדספרד אנדרס אינייסטה |
| חלוץ ימני | **7** | ספרדספרד דויד וייה הובקע שער בדקה ה- 69' 69' הוחלף בדקה ה-86 86' |
| חלוץ מרכזי | **10** | ארגנטינהארגנטינה ליונל מסי הובקע שער בדקה ה- 54' 54' |
| חלוץ שמאלי | **17** | ספרדספרד פדרו רודריגס הובקע שער בדקה ה- 27' 27' הוחלף בדקה ה-90+2 90+2' |
| **מחליפים:** |
| שוער | **25** | ספרדספרד אוייר אולסאבל |
| בלם | **5** | ספרדספרד קרלס פויול נכנס כמחליף בדקה ה-88 88' |
| מגן | **21** | ברזילברזיל אדריאנו |
| קשר | **15** | מאלימאלי סיידו קייטה נכנס כמחליף בדקה ה-86 86' |
| קשר | **20** | הולנדהולנד איברהים אפלאי נכנס כמחליף בדקה ה-90+2 90+2' |
| קשר | **30** | ספרדספרד טיאגו אלקנטרה |
| חלוץ | **9** | ספרדספרד בויאן קרקיץ' |
| **מאמן:** |
| ספרדספרד ז'וזפ גוארדיולה |

 |  | 

|  |
| --- |
| **מנצ'סטר יונייטד:** |
|  |  |
| שוער | **1** | הולנדהולנד אדווין ואן דר סאר |
| מגן ימני | **20** | ברזילברזיל פאביו הוחלף בדקה ה-69 69' |
| בלם | **5** | אנגליהאנגליה ריו פרדיננד |
| בלם | **15** | סרביהסרביה נמניה וידיץ' (קפטן) |
| מגן שמאלי | **3** | צרפתצרפת פטריס אברה |
| קשר ימני | **25** | אקוודוראקוודור אנטוניו ולנסיה כרטיס צהוב בדקה ה-79 79' |
| קשר מרכזי | **16** | אנגליהאנגליה מייקל קאריק כרטיס צהוב בדקה ה-61 61' הוחלף בדקה ה-77 77' |
| קשר מרכזי | **11** | ויילסויילס ראיין גיגס |
| קשר שמאלי | **13** | קוריאה הדרומיתקוריאה הדרומית פארק ג'י-סונג |
| חלוץ שני | **10** | אנגליהאנגליה וויין רוני הובקע שער בדקה ה- 34' 34' |
| חלוץ מרכזי | **14** | מקסיקומקסיקו חאבייר הרננדס |
| **מחליפים:** |
| שוער | **29** | פוליןפולין תומאש קושצ'אק |
| מגן | **12** | אנגליהאנגליה כריס סמולינג |
| קשר | **8** | ברזילברזיל אנדרסון |
| קשר | **17** | פורטוגלפורטוגל נאני נכנס כמחליף בדקה ה-69 69' |
| קשר | **18** | אנגליהאנגליה פול סקולס נכנס כמחליף בדקה ה-77 77' |
| קשר | **24** | סקוטלנדסקוטלנד דארן פלטשר |
| חלוץ | **7** | אנגליהאנגליה מייקל אואן |
| **מאמן:** |
| סקוטלנדסקוטלנד סר אלכס פרגוסון |

 |

|  |
| --- |
| **השחקן המצטיין מטעם אופ"א:**
ארגנטינהארגנטינה ליונל מסי (ברצלונה)
**השחקן המצטיין מטעם האוהדים:**
ארגנטינהארגנטינה ליונל מסי (ברצלונה)
**עוזרי שופט:**
הונגריההונגריהגאבור ארוס (קוון)
הונגריההונגריהגיורגי רינג (קוון)
הונגריההונגריהמיכאלי פאביאן (שופט רחבה)
הונגריההונגריהתאמאש בוגנר (שופט רחבה)
**שופט רביעי:**
הונגריההונגריהאישטוון ואד |

### נתוני משחק

|  | ברצלונה | מנצ'סטר יונייטד |
| --- | --- | --- |
| שערים | 3 | 1 |
| בעיטות לשער | 19 | 4 |
| בעיטות למסגרת | 12 | 1 |
| החזקת כדור | 63% | 37% |
| קרנות | 6 | 0 |
| עבירות | 5 | 16 |
| נבדלים | 1 | 5 |
| כרטיסים צהובים | 2 | 2 |
| כרטיסים אדומים | 0 | 0 |

קישורים חיצוניים
----------------

ויקישיתוף מדיה וקבצים בנושא **גמר ליגת האלופות 2011** בוויקישיתוף
* 

* אתר האינטרנט הרשמי של גמר ליגת האלופות 2011

| משחקי גמר גביע אירופה וליגת האלופות |
| --- |
| גביע אירופה לאלופות | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 |
| ליגת האלופות | 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |